দক্ষিণ সুনামগঞ্জ উপজেলার পাথারিয়া ইউনিয়নের পাথারিয়া-ভাটিপাড়া নৌকাঘাটের ইজারাদার ও গাজীনগর গ্রামবাসীর দ্বন্দ্বে দিরাই, নেত্রকোণা, মোহনগঞ্জ সহ হাওরাঞ্চলের অর্ধ লক্ষাধিক নৌ যাত্রী ও সাধারণ জনগণের চলাচলে জন ভোগান্তি দেখা দিয়েছে। সাধারণ নৌ যাত্রী ও স্থানীয় সাধারণজনসাধারণের অভিযোগ ইজারাদার ও গাজীনগর গ্রামবাসীর এমন দ্বন্দ্বে এলাকায় যে কোন সময় ঘটতে পারে অনাকাংখিত ঘটনা। উভয়ই নিজ স্বার্থ প্রাধান্য দিচ্ছেন বলেও জানান তারা। তবে গাজীনগর গ্রামবাসীর দাবী তারা গ্রামের সাধারণ মানুষের কাছ থেকে টাকা সংগ্রহ করে গত হেমন্ত মৌসুমে ইউনিয়নের গাজীরখাল, পাঁচগছিয়া, ঢেউখালী, সিতুলিয়া, বাঘজোর এই পাঁচটি হাওরে ফসল রক্ষার জন্য প্রায় ৫২ লক্ষ টাকা ব্যয়ে গ্রামবাসীর অর্থায়নে স্থায়ী ভাবে ৬ কি.মি হাওর রক্ষা বাঁধ নির্মাণ করেন। কিন্তু ইজারাদার রাতের আঁধারে ঐ বাঁধ কেটে নদী পথে নৌকা না চালিয়ে ফাঁড়ি পথে হাওরে প্রবেশ করে যাতায়ত করতে থাকে, পরে গাজীনর গ্রামবাসী তাদের হাওর রক্ষা বাঁধের ভেঙে যাওয়ার আংশকায় বাঁধের ভাঙ্গা অংশ বাশ দিয়ে বেরা দিয়ে বন্ধ করে রাখেন। ও ইজারাদারকে ঐ ভাঙা অংশ মেরামত করার জন্য বলেন। আর এ নিয়ে শুরু হয় ইজারাদার ও গ্রামবাসীর মধ্যে দ্বন্দ্ব।